Mike Schmidt

Michael Jack Schmidt (lahir 27 September 1949) ialah bekas pemain besbol profesional Amerika Syarikat yang bermain sepanjang 18 tahun kerjayanya dalam Major League Baseball (MLB) bersama pasukan Philadelphia Phillies dari tahun 1972 hingga 1989. Schmidt merupakan 12 kali pemain All-Star dan tiga kali penerima Anugerah Pemain Terbaik National League (MVP NL). Beliau terkenal dengan gabungan kehebatan pukulan yang berkuasa dan pertahanan yang kukuh.

Sepanjang kerjayanya sebagai pemukul, Schmidt mencatatkan 548 home run dan 1,595 larian hasil pukulan (RBI). Beliau mendahului National League dalam carta home run sebanyak lapan kali dan dalam kategori RBI sebanyak empat kali. Dari sudut pertahanan, beliau memenangi Anugerah Sarung Tangan Emas untuk posisi penjaga tapak ketiga sebanyak sepuluh kali.

Schmidt telah dipilih ke Dewan Kemasyhuran Besbol Kebangsaan pada tahun 1995 dalam tahun pertama kelayakannya, dan beliau dianggap sebagai salah seorang penjaga tapak ketiga terbaik dalam sejarah besbol.

Schmidt mempunyai gaya berdiri yang unik ketika memukul, dengan sedikit membelakangkan badannya kepada pitcher dan menghayunkan pinggulnya ke depan dan ke belakang sebelum pukulan. Dengan berdiri agak jauh di bahagian belakang kotak pemukul, beliau menjadikannya hampir mustahil untuk "dihimpit" dengan lontaran ke bahagian dalam.

Rakan sepasukannya, Pete Rose pernah berkata; "Untuk memiliki tubuhnya, saya sanggup menukar tubuh saya dan isteri saya, dan saya akan tambah sedikit wang sekali."

Pautan luar

Mike Schmidt at Baseball Almanac

Famed call by Harry Kalas of Schmidt's 500th homerun at Three Rivers Stadium, April 18, 1987, MLB

Category:Kelahiran 1949
Category:Orang hidup
Category:Pemain besbol Amerika Syarikat
Category:Pemain Philadelphia Phillies
Kategori:Ahli Dewan Kemasyhuran Besbol Kebangsaan